
DR.30.8.2006 55 

 

 

Apa yang jelas, kerjaya selepas graduan ini sebenarnya sangat jelas 
kerana permuafakatan mereka dengan industri, maknanya pelajar yang dihantar 
itu dipastikan dahulu pasaran dalam industri itu sebelum mereka diambil untuk 
membuat pengajian di satu-satu universiti. 

Perkara ketiganya ialah kita dapati masalah mengutip hutang pinjaman ini, 
masih lagi menjadi satu masalah, MARA begitu juga dengan PTPTN. Kita 
mencadangkan supaya yayasan-yayasan negeri yang telah dikenal pasti telah 
dapat melaksanakan kutipan pinjaman ini dengan berkesan supaya dapat 
diberikan kesempatan ataupun peluang untuk mengutip hutang ini daripada bekas 
pelajar ataupun yang telah ditaja oleh institusi ini.  Kalau di Selangor, Yayasan 
Selangor umpamanya yang kita dapat kesan dapat mengutip hampir 100% 
daripada pinjaman pelajar tajaan mereka ini, terima kasih dan Sabak Bernam 
menyokong. 

 
Tuan Pengerusi [Datuk Dr. Yusof bin Yacob]:  Kementerian, sila jawab.  

Ya, timbalan menteri. 

2.36 ptg. 

Timbalan Menteri Pembangunan Usahawan dan Koperasi [Dato' 
Khamsiyah binti Yeop]: Terima kasih Tuan Yang di-Pertua, saya ingin 
mengucapkan terima kasih kepada Ahli-ahli Yang Berhormat yang telah 
membangkit perkara-perkara berkaitan semasa Rang Undang-undang Perbekalan 
Tambahan 2006 bagi Kementerian Pembangunan Usahawan dan Koperasi.  
Untuk makluman Dewan yang mulia, bagi merealisasikan matlamat yang 
mewujudkan masyarakat perdagangan dan perindustrian bumiputera yang 
mampan dan berdaya saing, kementerian telah menetapkan strategik teras 
dengan memberi tumpuan kepada pembudayaan usahawan, memperluaskan 
peluang-peluang perniagaan, memperhebatkan kegiatan promosi dan pemasaran 
serta meningkatkan penglibatan koperasi dalam arus pembangunan negara. 

Mengenai cadangan daripada Yang Berhormat bagi Jerai, suka saya 
menyebutkan bahawa dasar kementerian pada masa ini ialah memberikan lesen 
teksi, kereta sewa kepada individu dan koperasi dan membekukan pemberian 
lesen kepada syarikat. Walau bagaimanapun, pemberian lesen teksi, dan kereta 
sewa terpaksa dibekukan buat sementara waktu kerana kementerian sedang 
menjalankan kajian mengenai keperluan sebenarnya perkhidmatan teksi dan 
kereta sewa. Tuan Pengerusi, saya mengucapkan juga terima kasih kepada Yang 
Berhormat bagi Tangga Batu, Yang Berhormat bagi Jerai, Yang Berhormat bagi 
Kinabatangan dan Yang Berhormat bagi Kuala Terengganu yang telah menyokong 
program tajaan MARA. 

Untuk makluman Yang Berhormat bagi Kuala Terengganu, sehingga 30 
April 2006, jumlah hutang yang tidak dibayar oleh pelajar tajaan MARA ialah 
sebanyak RM298 juta. Tindakan MARA menyiarkan nama peminjam yang tidak 
membayar pinjaman dapat meningkatkan jumlah pembayaran balik pinjaman iaitu 
sebanyak 25%. Setelah enam bulan disiarkan peningkatan sebanyak 40% selepas 
setahun apabila mula disiarkan pada Januari 1997. Selepas enam tahun bilangan 
peminjam yang membayar telah pun meningkat kepada 88%. Sehingga 12 Mac 
2006, seramai 5,790 nama peminjam telah kita siarkan dan hasilnya seramai 
3,328 orang telah membuat bayaran balik dengan jumlah kutipan sebanyak RM44 
juta sehingga 30 Mac 2006.  MARA telah mengadakan rundingan Kumpulan Wang 
Simpanan Pekerja untuk kajian pemotongan pinjaman melalui Akaun 2 peminjam. 



Apa yang jelas, kerjaya selepas graduan ini sebenarnya sangat jelas kerana permuafakatan mereka dengan industri, maknanya pelajar yang dihantar itu dipastikan dahulu pasaran dalam industri itu sebelum mereka diambil untuk membuat pengajian di satu-satu universiti. Perkara ketiganya ialah kita dapati masalah mengutip hutang pinjaman ini, masih lagi menjadi satu masalah, MARA begitu juga dengan PTPTN. Kita mencadangkan supaya yayasan-yayasan negeri yang telah dikenal pasti telah dapat melaksanakan kutipan pinjaman ini dengan berkesan supaya dapat diberikan kesempatan ataupun peluang untuk mengutip hutang ini daripada bekas pelajar ataupun yang telah ditaja oleh institusi ini. Kalau di Selangor, Yayasan Selangor umpamanya yang kita dapat kesan dapat mengutip hampir 100% daripada pinjaman pelajar tajaan mereka ini, terima kasih dan Sabak Bernam menyokong. Tuan Pengerusi [Datuk Dr. Yusof bin Yacob]: Kementerian, sila jawab. Ya, timbalan menteri. 2.36 ptg. Timbalan Menteri Pembangunan Usahawan dan Koperasi [Dato' Khamsiyah binti Yeop]: Terima kasih Tuan Yang di-Pertua, saya ingin mengucapkan terima kasih kepada Ahli-ahli Yang Berhormat yang telah membangkit perkara-perkara berkaitan semasa Rang Undang-undang Perbekalan Tambahan 2006 bagi Kementerian Pembangunan Usahawan dan Koperasi. Untuk makluman Dewan yang mulia, bagi merealisasikan matlamat yang mewujudkan masyarakat perdagangan dan perindustrian bumiputera yang mampan dan berdaya saing, kementerian telah menetapkan strategik teras dengan memberi tumpuan kepada pembudayaan usahawan, memperluaskan peluang-peluang perniagaan, memperhebatkan kegiatan promosi dan pemasaran serta meningkatkan penglibatan koperasi dalam arus pembangunan negara. Mengenai cadangan daripada Yang Berhormat bagi Jerai, suka saya menyebutkan bahawa dasar kementerian pada masa ini ialah memberikan lesen teksi, kereta sewa kepada individu dan koperasi dan membekukan pemberian lesen kepada syarikat. Walau bagaimanapun, pemberian lesen teksi, dan kereta sewa terpaksa dibekukan buat sementara waktu kerana kementerian sedang menjalankan kajian mengenai keperluan sebenarnya perkhidmatan teksi dan kereta sewa. Tuan Pengerusi, saya mengucapkan juga terima kasih kepada Yang Berhormat bagi Tangga Batu, Yang Berhormat bagi Jerai, Yang Berhormat bagi Kinabatangan dan Yang Berhormat bagi Kuala Terengganu yang telah menyokong program tajaan MARA. Untuk makluman Yang Berhormat bagi Kuala Terengganu, sehingga 30 April 2006, jumlah hutang yang tidak dibayar oleh pelajar tajaan MARA ialah sebanyak RM298 juta. Tindakan MARA menyiarkan nama peminjam yang tidak membayar pinjaman dapat meningkatkan jumlah pembayaran balik pinjaman iaitu sebanyak 25%. Setelah enam bulan disiarkan peningkatan sebanyak 40% selepas setahun apabila mula disiarkan pada Januari 1997. Selepas enam tahun bilangan peminjam yang membayar telah pun meningkat kepada 88%. Sehingga 12 Mac 2006, seramai 5,790 nama peminjam telah kita siarkan dan hasilnya seramai 3,328 orang telah membuat bayaran balik dengan jumlah kutipan sebanyak RM44 juta sehingga 30 Mac 2006. MARA telah mengadakan rundingan Kumpulan Wang Simpanan Pekerja untuk kajian pemotongan pinjaman melalui Akaun 2 peminjam.